Príloha č. 1 

Návrh - Kúpna zmluva č. Su-143/2021-OBU
uzavretá podľa § 588 a nasl. zákona č. 40/1964 Zb. Občiansky zákonník v znení neskorších predpisov

	
Predávajúci : 

Obec Sulín
Sulín č. 99, 065 46 Malý Lipník
v zastúpení : Anna Hiľáková – starostka obce
IČO:  00 330 191
Bankové spojenie : Všeobecná úverová banka, a.s.
IBAN: SK23 0200 0000 0000 1492 5602
(ďalej len „Predávajúci“)
                                                       
 a

Kupujúci :

Meno a priezvisko :  
Narodený : 
Rodné číslo :
Trvale bytom : 
Štátny občan : 
(ďalej len „Kupujúci “)

(ďalej spoločne označovaní ako „Účastníci zmluvy“ alebo „Zmluvné strany“ v príslušnom gramatickom tvare)

Čl. I.
Predmet prevodu vlastníctva a vyhlásenie Predávajúceho

1. Predávajúci vyhlasuje, že je  vlastníkom nehnuteľnosti a to :

-	budovy školy so súp. č. 81 s príslušenstvom, nachádzajúcej sa   na parcele KN-C 424/1 v k.ú. Veľký Sulín, Obec Sulín, okres Stará Ľubovňa, zapísanej  na liste vlastníctva 232 v prospech Obce Sulín, spoluvlastnícky podiel 1/1,

- pozemku KN-C 424/1, druh pozemku: zastavaná plocha a nádvorie o výmere 3831 m2, nachádzajúceho sa   v  k.ú. Veľký Sulín, Obec Sulín, okres Stará Ľubovňa, vedenom  na liste vlastníctva č. 691 v prospech Obce Sulín, spoluvlastnícky podiel 1/1.

 (ďalej len „predmet kúpy“).

2. Prevod vlastníckeho práva podľa tejto zmluvy bol schválený uznesením Obecného zastupiteľstva v Sulíne č. 152 zo dňa 10.9.2021, ktorým sa určili podmienky verejnej obchodnej súťaže.

Čl. II.
Kúpna cena a platobné podmienky

1.	Kúpna cena za predmet kúpy podľa tejto zmluvy je určená na základe verejnej obchodnej súťaže  vo výške  .......................... eur (slovom: ......................................... eur), čo predstavuje sumu za celý  predmet zmluvy.

2.	Okrem kúpnej ceny uvedenej v odseku 1 sa kupujúci zaväzuje uhradiť správny poplatok spojený s návrhom na vklad do katastra nehnuteľností.

3.  Kúpnu cenu podľa odseku 1 tohto článku zmluvy zaplatí Kupujúci Predávajúcemu  do 15 dní odo dňa  účinnosti tejto zmluvy a to bezhotovostne, poukázaním kúpnej ceny na účet Predávajúceho, vedený vo VÚB Stará Ľubovňa na č. účtu - IBAN: SK23 0200 0000 0000 1492 5602, s povinnosťou uviesť variabilný symbol VS 1432021.
 
4.  V prípade, ak Kupujúci neuhradí kúpnu cenu v dohodnutej výške a v dohodnutých lehotách splatnosti, vyhradzuje si Predávajúci právo na odstúpenie od tejto zmluvy, s čím Kupujúci výslovne súhlasí. Prejav vôle smerujúci k odstúpeniu od zmluvy musí Predávajúci uskutočniť písomne.

Čl. III.
Ostatné dojednania a ustanovenia

1.  Predávajúci vyhlasuje, že je výlučným vlastníkom predmetu kúpy podľa tejto zmluvy a že predmet prevodu nie je predmetom inej kúpnej zmluvy, alebo iného zmluvného záväzku Predávajúceho, ani predmetom exekučného alebo konkurzného konania. 

2. Predávajúci vyhlasuje, že predmetná nehnuteľnosť a pozemky nie sú predmetom žiadneho súdneho, daňového alebo správneho konania, podpisom tejto Zmluvy neporuší žiadny svoj existujúci záväzok a obsah tejto Zmluvy nie je v rozpore so žiadnym iným záväzkom Predávajúceho.

3. Kupujúci vyhlasuje, že sa oboznámil so stavom predmetu kúpy z obhliadky na mieste samom. Zároveň vyhlasuje, že predmet kúpy je v stave spôsobilom a že ho kupuje v stave, v akom sa nachádza ku dňu podpísania tejto zmluvy.

Čl. IV.
Vklad vlastníckeho práva do katastra nehnuteľností

1.  Zmluva nadobúda platnosť dňom jej podpísania obidvoma zmluvnými stranami, účinnosť dňom nasledujúcim po dni jej zverejnenia na webovom sídle Predávajúceho a  vecnoprávne účinky vkladom do katastra nehnuteľností vedeného Okresným úradom Stará Ľubovňa, katastrálnym odborom.

2.  Návrh na vklad vlastníckeho práva podľa tejto zmluvy do katastra nehnuteľnosti podá Predávajúci do 15-ich pracovných dní odo dňa uhradenia kúpnej ceny Kupujúcim.

3.  Zmluvné strany sa dohodli, že správne poplatky za podanie návrhu na zápis do katastra nehnuteľností znáša v plnom rozsahu Kupujúci.

Čl. V.
Splnomocnenie a poskytnutie súčinnosti

1. Zmluvné strany sú si povinné poskytnúť primeranú súčinnosť, najmä v prípade prerušenia vkladu do katastra nehnuteľností z dôvodu chýb v písaní, počítaní, alebo iných zrejmých nesprávností, pre ktoré je táto zmluva nezrozumiteľná alebo neurčitá, aby tak vykonali bezodkladne opravu v tejto zmluve formou doložky alebo dodatku k tejto zmluve v súčinnosti s  Okresným úradom Stará Ľubovňa, Katastrálnym odborom.

2. Pokiaľ však napriek vyššie uvedenému nedôjde k  prevodu vlastníctva na podklade tejto zmluvy z dôvodu zamietnutia vkladu zo strany Okresného úradu Stará Ľubovňa, Katastrálneho odboru, sú účastníci tejto zmluvy povinní si vrátiť všetko, čo si boli povinní plniť podľa tejto zmluvy, ak sa nedohodnú inak.

                                                                        Čl. VI.
Záverečné ustanovenia

1.  Na právne vzťahy osobitne neupravené touto zmluvou sa primerane vzťahujú príslušné ustanovenia. zákona č. 40/1964 Zb. Občiansky zákonník.

2.  Účastníci zmluvy vyhlasujú, že sú plne spôsobilí k právnym úkonom, že sú oprávnení s predmetom zmluvy nakladať, a že ich zmluvná voľnosť nie je obmedzená.

3.  Účastníci zmluvy vyhlasujú, že túto zmluvu si prečítali, jej obsahu porozumeli, že zmluva je uzavretá podľa ich pravej a slobodnej vôle, určite, vážne a zrozumiteľne, nie v tiesni za nápadne nevýhodných podmienok na znak čoho zmluvu vlastnoručne podpisujú.

4.  Táto zmluva je vyhotovená v 5-ich rovnopisoch, z ktorých každý rovnopis má platnosť originálu, s určením jedno vyhotovenie pre Kupujúceho, dve vyhotovenia  pre Predávajúceho a dve vyhotovenia sa priložia ako príloha k návrhu na vklad do katastra nehnuteľností.

5.   Zmluva nadobúda platnosť dňom jej podpísania obidvoma zmluvnými stranami, účinnosť dňom nasledujúcim po dni jej zverejnenia na webovom sídle Predávajúceho.

V Sulíne  dňa ...................                                                        V Sulíne dňa ...................

     Kupujúci:                                                                                    Predávajúci :

.......................................                                                                  .......................................       
                                                                                                                  Anna Hiľáková
                                                                                                                  starostka obce